**Siili Solutions Oyj** on suomalainen ohjelmistoyritys, joka on perustettu vuonna 2005. Siili Solutionsilla on toimipisteitä Suomen lisäksi Yhdysvalloissa, Saksassa, Puolassa, Unkarissa, Itävallassa, Hollannissa ja Isossa-Britanniassa. Yhtiön osake noteerataan Helsingin pörssin päälistalla.

Historia
--------

Siili Solutions toimi vuosina 2005–2009 pääasiassa IT-alan resurssien välittäjänä, ja alkoi kehittää omaa palvelutarjoomaa vasta vuonna 2010 Seppo Kuulan aloittaessa toimitusjohtajana. Tämän jälkeen yhtiön koko yli kolminkertaistui viidessä vuodessa: vuoden 2010 liikevaihto oli noin kahdeksan miljoonaa euroa ja vuoden 2014 liikevaihto oli jo lähes 30 miljoonaa euroa.

Nopeaa kasvua selittää osaksi useat yritysostot: Siili Solutions osti Solagemin vuonna 2007, Complitin 2009, DevTrainin 2010, Fusionin 2012,, Comvisen 2013,  sekä CodeBakersin ja Avaus Consultingin vuonna 2014. Muutaman vuoden tauon jälkeen Siili Solutions jatkoi yritysostoja vuonna 2017 hankkimalla Omenian, Stormbitin ja Comian.

Siili Solutions listautui vuonna 2012 Helsingin pörssin First North -listalle, missä sen osakkeiden noteeraus alkoi 15. lokakuuta. Yhtiö ilmoitti helmikuussa 2015 käynnistävänsä selvitystyön mahdollisuudesta siirtyä First Northista pörssin päälistalle, jonne se siirtyi lopulta 20. huhtikuuta 2016.

Yhtiön alkuperäisiin perustajiin kuuluva Timo Luhtaniemi toimi yhtiön toimitusjohtajana vuoden 2018 alusta aina vuoden 2019 lokakuun loppuun.  1.11.2019 lähtien uutena toimitusjohtajana aloitti TkL Marko Somerma. Tomi Pienimäki valittiin uudeksi toimitusjohtajaksi 1.2.2022 lähtien.

Liiketoiminta
-------------

Siili Solutionsin vanha logo
Siili Solutionsin ensisijaisia asiakkaita ovat yritykset sekä valtion- ja kunnallishallinto. Asiakkaat toimivat pääosin seuraavilla toimialoilla: finanssi, julkishallinto, tietoliikenne, media, teollisuus ja palvelut. Siili Solutionsin asiakkaita ovat olleet muun muassa OP-ryhmä, Nokia, Suomen maa- ja metsätalousministeriö, Eläketurvakeskus, Elisa, Ruokavirasto, Maanmittauslaitos ja Teosto.

Ite wiki listasi Siili Solutionsin vuonna 2019 Suomen 62. suurimmaksi ICT-yritykseksi.

Vuonna 2014 Siili Solutions aloitti kansainvälisen toiminnan ostamalla elokuussa Avaus Consultingin, joka toimi Helsingin lisäksi Puolan Wrocławissa, sekä perustamalla uuden yhtiön Saksan Berliiniin. Syksyllä 2016 yhtiö ilmoitti laajentavansa toimintaansa Yhdysvaltojen Kalifornian ja New Yorkin osavaltioihin perustuen autoteollisuuden digitalisointihankkeisiin. Helmikuussa 2021 yhtiö ilmoitti hankkineensa 55 prosenttia digitaalisten ratkaisujen toimittamiseen erikoistuneesta unkarilaisesta Supercharge Holding Zrt:stä.

Lähteet
-------

1. 1 2 3 4 5  Tilinpäätöstiedote 2021 (HTML) Siili Solutions Oyj. Viitattu 21.2.2022.
2. 1 2  Tilinpäätöstiedote 1.1.–31.12.2014 (tilintarkastettu) *cns.omxgroup.com*.  27.2.2015. Nasdaq. Viitattu 16.8.2019.
3. ↑
4. ↑
5. ↑
6. ↑
7. ↑
8. ↑  Laitila, Teemu: Siili ostaa Codebakersin *Tivi*.  4.12.2013. Viitattu 24.6.2019.
9. ↑  Laitila, Teemu: Siili ostaa Avaus Consultingin *Tivi*.  7.8.2014. Viitattu 24.6.2020.
10. ↑
11. ↑
12. ↑   (Arkistoitu – Internet Archive)
13. ↑  Listings: Siili Solutions  15.10.2012. Nasdaq OMX Nordic. Viitattu 16.8.2019. (englanniksi)
14. ↑  Siili Solutions Oyj:n osakeannissa merkityt uudet osakkeet on rekisteröity kaupparekisteriin - yhtiön kaikkien osakkeiden kaupankäynti Nasdaq Helsinki Oy:n pörssilistalla alkaa arviolta 20.4.2016 *newsclient.omxgroup.com*. Viitattu 17.8.2016.
15. ↑  Timo Luhtaniemi on valittu Siili Solutions Oyj:n toimitusjohtajaksi *cns.omxgroup.com*.  18.12.2017. Nasdaq. Viitattu 16.8.2019.
16. ↑  Siili Solutions Oyj:n uusi toimitusjohtaja Tomi Pienimäki aloittaa tehtävässään 1.2.2022 *globenewswire.com*.  19.1.2022. Viitattu 7.2.2022.
17. ↑  TOP 250 Suomen suurimmat it-yritykset *Itewiki.fi*. Viitattu 24.6.2020.
18. ↑  Siili Solutions ostaa Avaus Consulting -konsernin *newsclient.omxgroup.com*.  7.8.2014. Nasdaq. Viitattu 16.8.2019.
19. ↑  Siili Solutions Oyj laajentaa toimintaansa Saksaan *newsclient.omxgroup.com*.  29.10.2014. Nasdaq.  Arkistoitu 5.3.2016. Viitattu 16.8.2019.
20. ↑  Siili perusti tytäryhtiön Yhdysvaltoihin Yle. Viitattu 24.6.2020.
21. ↑  Siili Solutions on toteuttanut Supercharge-yrityskaupan *Kauppalehti*.  26.2.2021. Viitattu 12.3.2021.

Aiheesta muualla
----------------

* Siili Solutions